EkBass/fiwiki-20250220-pages-articles huggingface dataset:
Videopelivuosi 2020

__NOTOC__ Videopelivuosi 2020 käsittelee vuoden 2020 aikana julkaistuja videopelejä ja videopelimaailman merkittäviä tapahtumia. == Tapahtumia == * Vuosittain järjestettävä Electronic Entertainment Expo peruttiin COVID-19 -viruksen johdosta. * Game Developers Conference on lykätty myöhemmäksi COVID-19 -viruksen johdosta. * Tokyo Game Show pidettiin verkossa COVID-19 -viruksen johdosta. ==Laitteistojulkaisuja== * PC Engine Mini * PlayStation 5 * Xbox Series X ja Series S ==Videopelijulkaisuja== Merkintä Ohjelmisto iOS Apple iOS Mac Mac OS Win Microsoft Windows Lin Linux 3DS Nintendo 3DS NS Nintendo Switch PS4 PlayStation 4 PSV PlayStation Vita XOne Xbox One === Tammikuu === : 16. tammikuuta - Yakuza: Like A DragonJP === Helmikuu === : 14. helmikuuta - Dreams : 20. helmikuuta - Persona 5 Strikers JP === Maaliskuu === : 11. maaliskuuta - Ori and the Will of the Wisps : 13. maaliskuuta - Nioh 2 : 19. maaliskuuta - Doom Eternal : 20. maaliskuuta - Animal Crossing: New Horizons : 23. maaliskuuta - Half-Life: Alyx : 25. maaliskuuta - Iron Danger : 30. maaliskuuta - Mount & Blade II: Bannerlord === Huhtikuu === : 3. huhtikuuta - Resident Evil 3 : 10. huhtikuuta - Final Fantasy VII Remake : 24. huhtikuuta - Predator: Hunting Grounds : 24. huhtikuuta - Trials of Mana === Toukokuu === : 26. toukokuuta - Minecraft Dungeons === Kesäkuu === : 2. kesäkuuta - Valorant : 19. kesäkuuta - The Last of Us Part II === Heinäkuu === : 16. heinäkuuta - Beyond a Steel Sky : 17. heinäkuuta - Ghost of Tsushima : 17. heinäkuuta - Paper Mario: The Origami King === Elokuu === : 4. elokuuta - Fall Guys: Ultimate Knockout : 18. elokuuta - Microsoft Flight Simulator : 28. elokuuta - Wasteland 3 : 28. elokuuta - Project CARS 3 === Syyskuu === : 1. syyskuuta - Crusader Kings III : 4. syyskuuta - Marvel’s Avengers : 17. syyskuuta - Hades === Lokakuu === : 2. lokakuuta - Crash Bandicoot 4: It’s About Time : 9. lokakuuta - FIFA 21 : 15. lokakuuta - Noita : 27. lokakuuta - Legend of Heroes: Trails of Cold Steel IV : 29. lokakuuta - Watch Dogs: Legion === Marraskuu === : 6. marraskuuta - Dirt 5 : 10. marraskuuta - Yakuza: Like A Dragon : 10. marraskuuta - Assassin’s Creed Valhalla : 12. marraskuuta - Marvel’s Spider-Man: Miles Morales : 12. marraskuuta - Just Dance 2021 : 13. marraskuuta - Call of Duty: Black Ops Cold War === Joulukuu === : 1. joulukuuta - Twin Mirror : 10. joulukuuta - Cyberpunk 2077 ==Lähteet== Luokka:Videopelivuodet *
Merja Pitkänen (kuvanveistäjä)

thumb|Merja Pitkänen, Alkumatka, 2013 – Osakuva reliefisarjasta (suojattu julkisivukorjauksen takia) Merja Pitkänen (s. 1958 Paltamo) on turkulainen kuvanveistäjä. Hänet tunnetaan erityisesti pronssiin tai rautaan valetuista arkielämästä tutuista esineistä, joiden kautta hän kertoo ihmisestä ja ihmiselämän ilmiöistä. Pitkänen on saanut taidekoulutuksensa Limingan Taidekoulussa 1980–1981 ja Turun piirustuskoulussa 1981–1985. Pitkäsen töitä on mm. Turun, Raision ja Kaarinan kaupunkien taidekokoelmissa sekä Wienissä ESSL-museossa. Vuonna 1990 Turun Taiteilijaseura valitsi hänet Vuoden turkulaiseksi taiteilijaksi. == Julkisia teoksia == * Alkumatka, Kiiminkijoen päiväkoti, Oulu *Helmet, Itäinen Rantakatu 72, Turku * Esiintymä, installaatio, Turun Kaupunginkirjasto * Yöperhoset, 4-osainen valoteos, Ylioppilaskylä, Turku * Aalloilla, reliefi, Kaarinan-Piikkiön terveyskeskus, Kaarina * Kappale, reliefi, Värttinän Palvelukeskus, Kaarina * Kangastus, reliefi, Kerttula-koti, Raisio == Lähteet == Luokka:Elävät henkilöt Luokka:Vuonna 1958 syntyneet Luokka:Suomalaiset kuvanveistäjät
Taloon.com

Taloon.com on suomalainen kuluttajille suunnattu rautakauppa verkossa ja osa pohjoismaista BHG Group -konsernia. Kimmo Lähteenmäen perustama Taloon.com aloitti toimintansa pelkästään verkkokauppana vuonna 2004. Vuonna 2017 yritys laajensi toimintaansa avaamalla ensimmäisen palvelumyymälän Vantaan Tammistoon.Myymälät == Lähteet == == Aiheesta muualla == * Virallinen kotisivu Luokka:Suomalaiset rautakaupat Luokka:Suomalaiset verkkokaupat
Tejo (1904)

Tejo oli Portugalin laivaston vuonna 1904 vesillelaskettu hävittäjä, joka oli samalla tyyppinsä ensimmäinen laivastossa. == Valmistus == Alus tilattiin Lissabonin laivastontelakalta, missä köli laskettiin vuonna 1902. Alus laskettiin vesille 27. lokakuuta 1901Gardiner, Robert 1906-1921 s. 372 ja otettiin palvelukseen vuonna 1904. == Palvelus == Aluksen koeajot jatkuivat vuoteen 1906. Niissä todettiin aluksen moninaisen käytön rajoittavan aluksen tehokasta käyttöä ja siten tehtiin päätös keskittymisestä hävittäjäksi. Portugalin ensimmäisen tasavallan perustamisen jälkeen aluksen nimeen liitettiin etuliite NRP. Alus ajoi 1910 karille Penichessa, jolloin se vaurioitui pahoin. Viisi vuotta myöhemmin alus siirrettiin telakalle modernisoitavaksi. Muutostyöt saatiin päätökseen 1917, jolloin 65 millimetrin tykit korvattiin 76 millimetrin tykein. Lisäksi aluksen kattilat oli vaihdettu White-Foster-kattiloihin ja savuhormit vähennetty kahteen. Koeajoissa aluksen todettiin olevan laivaston nopein. Alus romutettiin 1927. == Lähteet == * * === Viitteet === Luokka:Portugalin laivaston hävittäjät
TEHO Sport Suomen Cup

TEHO Sport Suomen Cup voi tarkoittaa seuraavia asioita: * TEHO Sport Suomen Cup (miehet) * TEHO Sport Suomen Cup (naiset)
Dopakinoni

Dopakinoni (C9H9NO4) on aminohappoihin ja kinoneihin kuuluva orgaaninen yhdiste. Yhdiste on tärkeä välivaihe melaniinien biosynteesissä eliöissä. == Biologinen rooli == Dopakinonia muodostuu eliöissä tyrosiinista. Entsyymi nimeltä tyrosinaasi hapettaa tyrosiinin ensin L-dopaksi ja edelleen dopakinoniksi. Dopakinoni on hyvin reaktiivinen yhdiste. Sille voi tapahtua molekyylinsisäinen syklisoitumisreaktio, jossa muodostuu indolirakenteisia yhdisteitä kuten dopakromia, joista muodostuu edelleen hapettavan polymeroitumisen kautta eumelaniineja. Hapettimena reaktioissa toimii dopakinoni ja happi. Dopakinoni voi myös reagoida konjugaattiadditiolla kysteiiniaminohapon kanssa, jolloin muodostuu kysteinyylidopajohdannaisia. Nämä johdannaiset syklisoituvat ja polymeroituvat rikkiä sisältäviksi feomelaniineiksi, joissa on feomelaniine- ja bentsotiatsoliyksiköitä. Dopakinoni voi edelleen hapettua topakinoniksi, joka toimii kofaktorina muun muassa eräissä amiinioksidaasientsyymeissä. == Lähteet == == Aiheesta muualla == *Human Metabolome Database (HMDB): Dopaquinone *Kyoto Encyclopedia of Genes and Genomes (KEGG): Dopaquinone Luokka:Aminohapot Luokka:Kinonit
FK Mariupol

Futbolnyi Klub Mariupol (, ) on jalkapalloseura Mariupolin kaupungista. Seura pelaa kaudella 2018–2019 Ukrainan jalkapalloliigassa, joka on maansa korkein sarjataso. Nykymuotoinen seura on perustettu fuusiossa vuonna 1960, mutta sen juuret ulottuvat vuonna 1936 perustettuun ja kaksi vuotta myöhemmin nimen Stal saaneeseen tehdasjoukkueeseen. Vuoteen 2017 seura kantoi Iljitšin terästehtaan nimeä, mutta menetti sen kun Ukraina kielsi kommunismiin viittaavat nimet lailla. Mariupol on Ukrainan ykkösliigan kaksinkertainen mestari. Mestaruudet ovat kausilta 2007–2008 ja 2016–2017. ==Lähteet== Luokka:Ukrainalaiset jalkapalloseurat Luokka:Vuonna 1960 perustetut urheiluseurat Luokka:Mariupol
Udon Thani

Udon Thani () on kaupunki Isanin alueella Koillis-Thaimaassa. Kaupunki on Udon Thanin provinssin hallintokeskus. Kaupungin asukasluku on noin 130 000. Udon Thanin kansainväliseltä lentoasemalta liikennöidään Thaimaan sisäisiä matkustajalentoja ja kansainvälisiä rahtilentoja. Kaupungissa on Thaimaan suurin vietnamilaisyhteisö. Udon Thani - Fountain at the Roundabaout Pho Si Road and Udon Dutsadi Road - 0001.jpg|Keskustaa Udon Thani Railway Station, Thailand.jpg|Rautatieasema ==Lähteet== == Aiheesta muualla == Luokka:Thaimaan kaupungit
Ruotsin–Norjan sota (1814)

Ruotsin–Norjan Sota, joka tunnetaan myös nimillä Sota Norjaa vastaan (), Sota Ruotsin kanssa () ja Norjan itsenäisyyssota oli vuoden 1814 kesäkuussa Norjan ja Ruotsin välillä käyty sota. Sota päättyi Norjan tappioon, minkä jälkeen Norja liitettiin osaksi Ruotsi-Norjaa. ==Tausta== Tammikuussa 1814 kirjoitetussa Kielin sopimuksessa Tanska-Norjan kuninkaan Frederik VI:n täytyi luovuttaa Norja Ruotsille. Tämä johtui siitä, että Ranska, jonka liittolainen Tanska-Norja oli, kärsi tappion Napoleonin sodissa. Norja ei hyväksynyt sopimusta, ja 26. heinäkuuta Ruotsi hyökkäsi Norjaan. ==Sota== Väkivaltaisuudet alkoivat 26. heinäkuuta Ruotsin laivaston hyökäyksellä Hvalerissa. Norjan armeija evakuoitiin, ja alukset onnistuivat pakenemaan, mutta ne eivät enää taistelleet sodassa. Ruotsin armeijan tärkein hyökkäys rajan yli tapahtui Haldenissa. Ruotsin armeija ohitti ja piiritti Fredrikstenin linnoituksen ja eteni pohjoiseen samalla, kun 6 000 sotilasta nousi maihin Kråkrøyssä Fredrikstadin lähellä. Norjan armeija onnistui pysäyttämään Ruotsin hyökkäyksen Lierissä 2. elokuuta ja toisen kerran Matrandissa 5. elokuuta. 3. elokuuta kuningas Kristian VIII saapui rintamalle, ja hänet suostuteltiin vaihtamaan taktiikkaansa ja käyttämään Rakkestadiin sijoitetut joukot vastahyökkäykseen ruotsalaisia vastaan. Käsky vastahyökkäykseen annettiin 5. elokuuta, mutta peruutettiin muutaman tunnin jälkeen. Norjalaiset joukot perääntyivät Glomma-joen yli Langnesissa. Viimeinen suuri taistelu käytiin 9. elokuuta sillanpäässä Langnesissa, missä ruotsalaiset joukot ajettiin pois. Ruotsi pääsi kuitenkin voitolle Kjølbergin sillan taistelussa 14. elokuuta. Taistelun jälkeen Ruotsilla oli tyhjä tie Norjan pääkaupunkiin Kristianiaan. Vaikka Norja oli voittanut Langnesissa, kummallekin osapuolelle oli selvää, että Norja tulisi häviämään. Norja suostui neuvottelemaan Ruotsin kanssa, koska sota oli vaikeuttanut sen raha-asioita. Kummatkin osapuolet olivat kiinnostuneita lopettamaan sodan pikaisesti. Normaalille norjalaiselle sotilaalle sota näytti huonosti valmistellulta ja huonosti taistellulta. Norjan häviöstä syytettiin Kristian VIII:aa ja kenraali Frederik von Haxthausenia, joista jälkimmäistä syytettiin maanpetoksesta. ==Lähteet== * Angell, Henrik: Syv-aars-krigen for 17. mai 1807–1814, s. 219. Kristiania: Aschehoug, 1914. * Dyrvik, Ståle; Feldbæk, Ole: Aschehoughs Norgeshistorie – Mellom brødre – 1780–1830, s. 159. 7. Oslo: H. Aschehough & Co, 1996. * http://urn.nb.no/URN:NBN:no-nb_digibok_2007042600002 Luokka:Norjan historia Luokka:Ruotsin historia Luokka:1800-luvun sodat
Mikko Pykäri

Mikko Pykäri on suomalainen podcastaaja, muusikko ja musiikin tuottajaReinikainen, Santtu: Top 100 mahlanjuoksuttajat – 2000-luvun nerot #14 Mikko Pykäri Nuorgam 26.8.2011, viitattu 13.7.2018. Pykäri on tehnyt päätyönsä muusikkona. Hän tekee myös Kasper Strömmanin kanssa humoristista podcastia nimeltään Suomen suosituin podcastStrömman, Kasper: VUODEN GRAAFIKKO 2013: ”OLEN ALOITTANUT PODCASTIN MIKKO PYKÄRIN KANSSA” Kasper Diem 31.8.2017, viitattu 13.7.2018. Pykäri toimii musiikin tuottajana ja julkaisee musiikkia sooloartistina nimellä Pykäri ja soittaa Shine 2009 -yhtyeessä. Hän toimi aiemmin Regina-yhtyeessä. Aiemmin sooloalbumeilla oli vierailevia artisteja mutta Pyqäri-sooloalbumilla Pykäri laulaa ensimmäistä kertaa itse. Pykäri on palkittu Emma-patsaalla, hänen tuottamansa Reginan Soita mulle valittiin vuoden 2011 Emma-gaalassa vuoden alternative/-indiealbumiksi. Pykäri oli aiemmin naimisissa Reginassa laulaneen Iisan kanssa. == Diskografia == === Babel === * === Pykäri === * * * Pyqäri (2021) * U.F.O. (2024) === Regina === ==== Albumit ==== * * * * ==== Singlet ==== * * * * internetissä ja CD-R- versiona (350 kpl) jaettu joululahjasingle * Maxisingle * * * http://meteli.net/downloads/levy/Haluan-sinut/95752200 –Virallinen Helsinki Pride 2011 -single * Yksi kerta (2014) === Shine 2009 === ==== Albumit ==== * * ==== Singlet ==== * * ==== EP:t ==== * == Tuottajana == Ruger Hauer - == Lähteet == == Aiheesta muualla == * Kasper ja Mikko - Suomen suosituin podcast * Mikko Pykärin tuotanto Discogs.com-sivustolla * Pykäri Sooloprojekti Facebookissa Luokka:Suomalaiset muusikot Luokka:Elävät henkilöt Luokka:Syntymävuosi puuttuu
Your Favourite Weapon

Your Favourite Weapon on yhdysvaltalaisen alternative rock -yhtye Brand Newin esikoisalbumi, jonka julkaisi Triple Crown Records 9. lokakuuta 2001. Vuoden 2011 loppupuolella albumista tehtiin uusintapainos, jonka mukana julkaistiin vanhoja demoja.Genius: Brand New - Your Favourite Weapon (Reissue) Albumin pop punk -vaikutteinen tyyli eroaa muista yhtyeen julkaisuista paljon, yhtyeen jäsenet eivät olleet tyytyväisiä albumiin. Albumin sanoitukset käsittelee suurimmaksi osaksi laulaja Jesse Laceyn menneitä rakkaussuhteita. Albumi menestyi kohtalaisesti, jonka seurauksena he lähtivät kiertueelle Taking Back Sunday -yhtyeen kanssa.Genius: Brand New - Your Favourite Weapon == Kappaleet == # # # # # # # # # # # # == Lähteet == Luokka:Vuoden 2001 esikoisalbumit Luokka:Pop punk -albumit
Route nationale 30

Route nationale 30 eli RN30 on valtatie Malissa. Se kulkee Koulikorosta Fanan, Dioïlan ja Kolondiéban kautta Norsunluurannikon rajalle Kadianaan. Tie liittyy Fanassa valtatie RN6:een ja Zantiébougoussa RN7:ään. Fanan ja Norsunluurannikon rajan välisen osuuden pituus on 310 kilometriä. Zantiébougoun ja Norsunluurannikon rajan välinen 140 kilometrin tieosuus on osa suunniteltua Bamakon ja San-Pédron valtamerisataman välistä liikennekäytävää. Sen asfaltointi alkoi marraskuussa 2016. Afrikan kehityspankin tukemaan hankkeeseen liittyy myös Boundialin ja Kanin välisen 135 kilometrin osuuden päällystäminen Norsunluurannikolla. Sen ansiosta matka- aika molemmilla osuuksilla lyhenee kuudesta tunnista kahteen ja puoleen tuntiin. Kokonaisuutena liikennekäytävä muodostaa uuden lyhyemmän reitin Malista Norsunluurannikolle. Nigerjoen ylitse on rakenteilla 975 metriä pitkä Kayon silta, jonka 24 kilometrin pituinen yhdystie johtaa etelässä Fayan suojelumetsän läpi RN6-valtatielle Zantiguilaan. Pohjoisessa silta liittyy Bamakon ja Koulikoron välille rakennettavaan nelikaistaiseen valtatiehen, jonka pituus on 45 kilometriä. ==Lähteet== Luokka:Malin valtatiet
Leevi Salonen

Leevi Artturi Salonen (s. 11. huhtikuuta 2001) on suomalainen laulaja, lauluntekijä ja näyttelijä. Salonen tuli tunnetuksi Idolsin 8. tuotantokaudella herkillä tulkinnoillaan ja koskettavilla tarinoillaan. Hänellä on yksi julkaistu kappale ”Pidin musta kii”, joka tehtiin Idolsin yhteydessä. Hän esitti kappaleen ensimmäistä kertaa Idols-finaalissa sijoittuen toiseksi voittaja Anniina Timosen jälkeen. Hän on kirjoittanut useita kappaleita kotimaisille artisteille ja bändeille. Salonen on näytellyt Ava & Frank -musikaalin miespääroolissa Frank Sinatraa. Kesäkuussa 2023 Salonen julkisti liittyneensä Metalli yhtyeeseen Deranged Day. Saman vuoden loppuun mennessä bändi oli julkaissut kolme singleä joissa tekstitys on pääosin Salosen käsialaa. Seuraavan vuoden Huhtikuussa bändi ilmoitti lopettavansa ja nopeasti sen jälkeen Salonen ilmoitti aloittavansa soolo uransa ARTHUR nimellä. Ensimmäinen single Meet Again julkaistiin kesäkuussa 2024. Puolet biisin tuotoista on luvattu Mieli Ry:lle nuorten mielenterveyden tukemiseksi. == Lähteet == Luokka:Suomalaiset laulajat Luokka:Suomalaiset lauluntekijät Luokka:Vuonna 2001 syntyneet Luokka:Elävät henkilöt
Françoise Nyssen

Françoise Nyssen (s. 9. heinäkuuta 1951 Etterbeek, Bryssel, Belgia) on ranskanbelgialainen kustantaja ja poliitikko ja Actes Sudin aiempi johtaja. Hän on ollut Audrey Azoulayn jälkeen Ranskan kulttuuriministeri vuodesta 2017 vuoteen 2018. Nyssen vietti lapsuutensa Belgiassa ja opiskeli siellä myös yliopistossa.Francoise Nyssen editrice bienveillante, La Croix 17.5.2017. Viitattu 13.7.2018 Hän on suorittanut maisterintutkinnon Brysselissä Institut supérieur d’urbanisme et de rénovation urbainessa ja työskenteli alkuun Pariisissa kaupunkisuunnittelijana.Gouvernement : Françoise Nyssen, une urbaniste et éditrice à la Culture. Le Moniteur 17.5.2017. Viitattu 13.7.2018 Nyssen aloitti 1987 isänsä Hubert Nyssenin perustaman Arlesissa sijaitsevan Actes Sud -kustantamon osakkaana ja johtajana.Françoise Nyssen, le charme discret de l’éditrice. Next Liberation. 19.2.2016. Viitattu 13.7.2018 Françoise Nyssen perusti miehensä kanssa 2014 koulun Domaine du possible, jossa käytetään Steiner-Waldorfin pedagogisia menetelmiä. Koulu sijaitsee maatilalla muutama kilometri Arlesin keskustasta, ja syyskuussa 2016 sinne ilmoittautui satakunta 3–16-vuotiasta oppilasta.Le Domaine du possible, une école pour « faire bouger les lignes » Le Monde, 10.10.2016. Viitattu 13.7.2018 Nyssen pyrkii kulttuuriministerinä edistämään naisten määrää Ranskan kulttuuritehtävissä. Esimerkiksi kapellimestareista vain kolme prosenttia on naisia. Uhkana on muuten, että esimerkiksi festivaalien saamaa tukea vähennetään. Hänen hallinnonalallaan on ministeriö panostanut eron kaventamiseen 500 000 euroa.Joonas Turunen, Kampanja: Naisten määrä nousuun kulttuuriallalla. Helsingin Sanomat, 13.7.2018, sivu B 6 == Lähteet == Luokka:Ranskan kulttuuriministerit Luokka:Kustantajat Luokka:Vuonna 1951 syntyneet Luokka:Elävät henkilöt
San-Pédro

San-Pédro on kunta ja departementti Norsunluurannikon San-Pédron alueella. Se sijaitsee Atlantin valtameren rannalla 355 kilometriä Abidjanista länteen. Kunnassa on 185 600 asukasta (vuonna 2014). Samannimisen joen suussa sijaitseva San-Pédro oli vuoteen 1968 saakka pieni kalastajakylä. Syväsataman rakentamisen jälkeen siitä on tullut huomattava teollisuuskeskus, jonka väestö on kasvanut nopeasti. Abidjanin jälkeen maan toiseksi tärkeimmän sataman kautta viedään varsinkin kahvia, kaakaota, kumia ja jalostettua puutavaraa. Nimbavuoren rautamalmiesiintymiltä suunnitellaan rautatietä. Matkailijoita houkuttelevat kalastus, hiekkarannat ja kaupungin yöelämä. San-Pédron luoteispuolella sijaitsee Taïn kansallispuisto, joka tunnetaan yhtenä viimeisistä kääpiövirtahepojen elinympäristöistä. ==Lähteet== Luokka:Norsunluurannikon kaupungit
Perifraasi

Perifraasi on retorinen tyylikeino, jossa asia ilmaistaan useammalla sanalla kuin olisi tarpeen. Perifraasia käytetään joskus myös kiertoilmauksen muotona. Tyypillinen perifraasi on lause ”vastaus on negatiivinen” merkityksessä ”ei”. Perifraaseja käytetään etenkin liioitellun kohteliaassa puheessa, tai niiden käyttö voi johtua pyrkimyksestä kukkeaan tyyliin. Perifraasien käyttöön ovat erityisen mieltyneitä poliitikot, juristit ja virkamiehet. Perifraaseja on käytetty myös komiikan luomiseen esimerkiksi henkilökuvauksissa. ==Lähteet== Luokka:Retoriikka
Tietoja epäonnistumisista ja päättämättömyyksistä, tai Väkivaltaa ja vääriä
lääkkeitä

__NOTOC__ Tietoja epäonnistumisista ja päättämättömyyksistä, tai Väkivaltaa ja vääriä lääkkeitä on Lyijykomppanian viides studioalbumi, joka julkaistiin 13. heinäkuuta 2018. Levy on yhtyeen ensimmäinen sitten vuonna 2010 julkaistun Sota, nälkä, rutto, kuolema -albumin. Kokoonpanon ainoa alkuperäisjäsen on rumpali Esa Moilanen. == Kappaleet == Kaikki kappaleet säveltänyt Lindström, sanoittanut Moilanen ja sovittanut Lyijykomppania. #Helsinki tulessa! – 4.55 #Hauta joen äärellä – 3.40 #Ystävät rajan takaa – 3.38 #Hihnavaara – 3.17 #Isä heiluu kirveellä – 3.55 #Kantalan juopot värikuvina – 2.13 #Lihojen haku – 4.26 #Lahti-pistoolilla kattoon – 3.34 == Kokoonpano == * Moilanen – lyömäsoittimet * Vuorinen – kitara, laulu * Lindström – basso == Arvostelut == * Imperiumi: 8-/10Lyijykomppania - Tietoja Epäonnistumisista Ja Päättämättömyyksistä, Tai Väkivaltaa Ja Vääriä Lääkkeitä Viitattu 14.12.2022 * Savon Sanomat: Lyijykomppania: Tietoja epäonnistumisista ja päättämättömyyksistä, tai väkivaltaa ja vääriä lääkkeitä Viitattu 14.12.2022. * Soundi: Levyarvio: Kantalan juopot värikuvina ja muuta horjumatonta yksitotisuutta – Lyijykomppanian ei tarvitse svengata Viitattu 14.12.2022. == Lähteet == == Aiheesta muualla == * * Luokka:Vuoden 2018 albumit Luokka:Lyijykomppanian albumit
Louise André

Louise André (syntymänimeltään Jeanne Baril; 26. helmikuuta 1913 St-Tite – 10. huhtikuuta 2001 Montreal) oli kanadalainen sopraano ja pedagogi. Häntä opettivat Alfred Lamoureux, Rodolphe Plamondon ja Claude Champagne. Hän sai musiikin tohtorin arvon Montrealin yliopistosta vuonna 1957. Hänen väitöskirjansa oli L'éducation de l'artiste chanteur. Hän opiskeli myös Italiassa Roberto Lupin johdolla. Myöhemmin hänen omia oppilaitaan olivat muiden muassa Claire Grenon-Masella, Christine Harvey, Marie Laferrière, Nicole Lorange, Gloria Richard, Roland Richard ja Sylvia Saurette. Hän toimi vuosina 1984–1987 Québecin musiikkiakatemian johdossa. Hänelle myönnettiin Kanadan musiikkineuvoston mitali vuonna 1985 ja Calixa-Lavalléen musiikkipalkinto vuonna 1991.The Canadian Encyclopedia: Louise André == Lähteet == Luokka:Kanadalaiset oopperalaulajat Luokka:Sopraanot Luokka:Musiikkipedagogit Luokka:Vuonna 1913 syntyneet Luokka:Vuonna 2001 kuolleet
Route nationale 33

Route nationale 33 eli RN33 on valtatie Malissa. Se johtaa Ségousta Nionon, Niafunkén, Dirén ja Goundamin kautta Timbuktuun sekä edelleen Bouremiin. Tien pituus on noin tuhat kilometriä. Timbuktun alue on kärsinyt pitkään huonoista tai lähes olemattomista tieyhteyksistä, joita on osan vuodesta korvannut Comanavin jokiliikenne. Nionon pohjoispuolella sijaitsevan Goma Couran ja Niafunkén välinen ”Sahelin tie” oli aikaisemmin vain joukko maastoon tehtyjä reittejä, jotka muuttuivat sateiden ja Nigerjoen tulvien aikaan kulkukelvottomiksi. Tonkan ja Timbuktun välillä kulki asfaltoimaton soratie. Lyhyempi RN39 eli ”Toivon tie” johtaa Douentzasta Nigerin ylittävälle lautalle, mutta sekin on vaikeasti liikennöitävissä. Goma Couran ja Timbuktun välisen 484 kilometrin pituisen tieosuuden rakentaminen ja päällystäminen alkoi Euroopan unionin rahoituksella vuonna 2010. Sen vaihtoehtona olleen ”Toivon tien” uudistaminen olisi tullut kilometriä kohden kalliimmaksi muun muassa Nigerjoen ylittävän kahden kilometrin pituisen sillan rakentamisen takia. Tärkeän maatalousalueen läpi kulkevan ”Sahelin tien” taloudellinen hyöty arvioitiin suuremmaksi. Vuoden 2012 sisällissodan keskeyttämää tiehanketta jatkettiin alkuvuodesta 2014. Portugalilaisen Zagopen ja ranskalaisen Sogea-Satomin suorittaman rakennustyön odotetaan valmistuvan vuoden 2018 loppuun mennessä. Niafunkésta Timbuktuun johtava osuus sekä Goundamin ja Dirén välinen sivuhaara otettiin alustavasti käyttöön tammikuussa 2017. Hanke tulee maksamaan yhteensä 197 miljoonaa euroa. ==Lähteet== Luokka:Malin valtatiet
Made in England

Made in England -nimisiä musiikkialbumeja ovat: * Made in England, Made in Sweden -yhtyeen albumi vuodelta 1970 * Made in England, Atomic Rooster -yhtyeen albumi vuodelta 1972 * Made in England, Elton Johnin albumi vuodelta 1995
NDA – Salassapitosopimus

NDA – Salassapitosopimus on Anders Engströmin ohjaama kolmiosainen Ylen Kotikatsomossa esitetty minisarja vuodelta 2005. Engström on myös käsikirjoittanut sarjan yhdessä ruotsalaisen palkitun käsikirjoittajan Thomas Borgströmin kanssa. Matkapuhelinbisneksestä kertovan jännityssarjan pääosissa näyttelevät Saija Lentonen, Ilkka Heiskanen, Kai Vaine ja Miina Turunen. Sarja toteutettiin suomalais-ruotsalaisena yhteistyönä, päärahoittajina Yleisradio ja Sveriges Television. Se on julkaistu vuonna 2006 myös DVD:nä. ==Juoni== Nuori toimittaja Satu (Saija Lentonen) siirtyy paremmin palkattuun lehdistösihteerin tehtävään suuren matkapuhelinvalmistajan Makela Mobilen palvelukseen ja allekirjoittaa salassapitosopimuksen yritykseen liittyvistä asioista. Yrityksen uutuusmallin väitetään aiheuttavan vakavia säteilyriskejä, ja pian muuan toimittaja, entinen työtoveri, katoaa salaperäisissä olosuhteissa asiaan liittyen. Satu alkaa selvittää tapausta, mutta huomaa miten tiukasti salassapitosopimus rajoittaa hänen tekemisiään yhä vaarallisemmaksi käyvässä tilanteessa. ==Rooleissa== ==Tuotanto== Sarjan toisena käsikirjoittajana oli ohjaaja Engströmin rinnalla ruotsalainen Emmy-, Prix Italia- ja Prix Europa -palkittu Thomas Borgström. Sarja kuvattiin Vaasassa ja Pietarsaaressa. Monet kuvista näyttävät uutta Raippaluodon siltaa, ja toimittajanaisen asuinpaikkana on Vaskiluodon rautatieaseman vanha asemapäällikön puutalo. Sisäkuvauksia tehtiin muun muassa Vaasan entisessä Suomen Pankin talossa ja Åbo Akademin tiloihin lavastetussa studiossa. Ylen ja SVT:n lisäksi sarja näytettiin tuoreeltaan Norjan televisiossa ja myytiin elokuvaversiona kymmeneen muuhun Euroopan maahan. (Tilaajille.) ==Vastaanotto== Helsingin Sanomien Heikki Hellman sanoi ensiesityksen alla sarjaa lähtökohdiltaan mahdolliseksi mutta vauhdikkuudessaan yliviritetyksi. Erityisesti häntä ärsytti ruotsiksi kirjoitetun dialogin kankea suomennos: toimittajat eivät puhu artikkeleista vaan jutuista eivätkä lähde drinkille vaan paukuille. (Tilaajille.) Saman lehden Leena Virtanen kirjoitti sarjan uusintaesityksen yhteydessä vuonna 2013 sarjan aiheen olleen luultavasti vanhentunut jo ensiesityksen aikaan 2005 ja alkavan olla jo naurettavan vanhentunut. Myös käsikirjoitusta hän piti huvittavan epäuskottavana paperisten muistioiden huoltoasemalle unohtamisineen ja metsästyksineen. Saija Lentosen pääroolia lukuun ottamatta henkilöhahmotkin ovat Virtasesta ”puistattavan kliseisiä”. Kuvauskaupungin Vaasan päälehti Pohjalainen oli sarjalle tuoreeltaan hieman suopeampi. Johanna Kohtakankaan mukaan Jan-Olof Svarvarin sähäkät leikkaukset ja Pini Hellstedtin tyylikäs kuvaus tehostavat draaman kerronnallista jännitettä, joskin kerronta muistuttaa paikoin yhdysvaltalaissarjan Kova laki ”perustykitystä” ja jotkut tapahtumat ovat ennalta arvattavissa. ==Lähteet== Luokka:2000-vuosikymmenen suomalaiset draamasarjat Luokka:Minisarjat Luokka:Anders Engströmin ohjaamat elokuvat
Tanskan prinssi Knud

Knud (Knud Christian Frederik Michael; 27. heinäkuuta 1900 – 14. kesäkuuta 1976) oli Tanskan perintöprinssi, kuningas Kristian X:n ja kuningatar Alexandrinen toinen lapsi. Hän oli kuningas Fredrik IX:n nuorempi veli. Knud meni vuonna 1933 naimisiin serkkunsa, Tanskan prinsessa Caroline Mathilden (1912–1995) kanssa. Heidän isänsä olivat veljeksiä. Lapset: *Tanskan prinsessa Elisabet (8. toukokuuta 1935 – 19. kesäkuuta 2018), naimaton, ei lapsia. * Ingolf, Rosenborgin kreivi, syntyjään Tanskan prinssi (s. 17. helmikuuta 1940), naimisissa, ei lapsia. * Christian, Rosenborgin kreivi, syntyjään Tanskan prinssi (22. lokakuuta 1942 – 21. toukokuuta 2013), naimisissa, kolme tytärtä. Isänsä kuoltua vuonna 1947 prinssi Knud oli kruununperimysjärjestyksessä toisena heti veljensä jälkeen, ja sai arvon arveprins (perintöprinssi). Tämä johtui siitä, että Tanskan kruununperimys oli agnaattinen ja kuningas Frederik IX:llä oli pelkästään tyttäriä. Kruununperimyslakia muutettiin vuonna 1953, ja Tanska siirtyi takautuvasti agnaattisesta perimyksestä kognaattiseen perimykseen. Fredrik IX:n vanhimmasta tyttärestä, silloin kolmetoistavuotiaasta Margareetasta, tuli kruununprinsessa. Knud kuitenkin säilytti perintöprinssin arvon. == Kunnianosoitukset == * Serafiimiritarikunnan ritari, 26. syyskuuta 1926. == Lähteet == Luokka:Tanskan prinssit Luokka:Vuonna 1976 kuolleet Luokka:Vuonna 1900 syntyneet
Child’s Play (elokuvasarja)

Child’s Play on yhdysvaltalainen kauhu-/slasherelokuvasarja, jonka päähahmo on tappajanukke Chucky. Don Mancini käsikirjoitti sarjan 7 elokuvaa (1988-2017) ja ohjasi niistä 3 (2004-2017). == Elokuvasarja == * Child’s Play (1988) *Child’s Play 2 – murhaava nukke (1990) *Child’s Play 3 (1991) * Bride of Chucky (1998) * Seed of Chucky (2004) * Curse of Chucky (2013) * Cult of Chucky (2017) *Child’s Play (2019) *
Äänesi mä kuulen

Äänesi mä kuulen (La riva bianca, la riva nera) on Eros Sciorillin säveltämä ja Alberto Testan sanoittama italialainen sodanvastainen laulu. Suomenkieliset sanat siihen on tehnyt Heikki Harma, ja se tunnetaan Katri Helenan levytyksenä vuodelta 1971. Laulun sanat alkavat ”Käännyn puoleenne, kapteeni, kuunnelkaa”. Levy pysyi Suomen singlelistalla useita kuukausia. Samana vuonna sen oli levyttänyt italiaksi Iva Zanicchi, ja tämä levytys teki sävelmän tunnetuksi myös Italian ulkopuolella. Laulun alkuperäisessä tekstissä kapteeni on haavoittunut rintamalla ja menettänyt näkönsä. Häntä tulee auttamaan sotilas, mutta hän ei aluksi näe tämän olevan vihollisen univormussa. Saukki suomensi kappaleen kuvaamaan tätä samaa asetelmaa nimellä ”Valkea ranta, musta ranta”. Sitä ei ilmeisesti ole levytetty, mutta sen esitti 15. tammikuuta 1972 television Sinbad-ohjelmassa Marion Rung. ==Lähteet== ==Aiheesta muualla== *Marion Rungin versio ohjelmasta Sinbad (1972), Yle Elävä arkisto *Laulun erikielisiä sanoituksia Antiwar Songs -sivustolla, myös molemmat suomennokset Luokka:Italialaiset musiikkikappaleet Luokka:Vuoden 1971 kappaleet Luokka:Suomalaiset käännöskappaleet Luokka:Sodanvastaiset laulut Luokka:Katri Helenan kappaleet
Ohjelmatiedosto

Ohjelmatiedosto on suorittamiskelpoinen binääritiedosto. Ohjelmatiedosto sisältää konekielisen tietokoneohjelman, jonka käyttöjärjestelmä suorittaa tietokoneen suorittimella. Tiedoston tekee kääntäjä ohjelmointikielisestä lähdekooditiedostosta kääntämällä ja linkkeriohjelman yhdistäessä objektitiedostot. Ohjelmatiedoston on noudatettava käyttöjärjestelmän ABI- muotoa, joka on alhaisen tason rajapinta käyttöjärjestelmän ja suoritettavan ohjelman välillä. == Ohjelmatiedostomuotoja == * Executable and Linkable Format * EXE * COFF * COM * PEF * "Universal 2" (macOS) == Katso myös == * Kirjastotiedosto == Lähteet == Luokka:Tietotekniikka Luokka:Ohjelmointi Luokka:Tiedostomuodot
Route nationale 39

Route nationale 39 eli RN39 on valtatie Malissa. Se johtaa RN16-valtatieltä Douentzasta Bambara Maoudén kautta Timbuktuun. Nigerjoki ylitetään lautalla. Tien pituus on 219 kilometriä. Malin armeijan vuonna 2003 rakentaman ”parannetun reitin” () nimenä on ”Toivon tie” (Route de l’espoir). Huonon kuntonsa ja vaarallisuutensa takia se on jo kauan tunnettu ”Epätoivon tienä”. Alle 200 kilometrin osuus Douentzasta Koriomén lautalle vaatii vähintään viiden tai kuuden tunnin ajoajan ja koko matka kestää yleensä kahdeksasta kahteentoista tuntia. Kuljetusyhtiöt ovat jättäneet reitin yksityisyrittäjille ja maastoautojen on usein helpompi ajaa suoraan hiekkaerämaata pitkin. Vuoden 2018 loppuun mennessä Timbuktuun on määrä valmistua uusi päällystetty valtatie 33 Ségousta. Suunnitteilla on myös RN39:n kunnostaminen. Bandiagaran ja Douentzan väliseen jo ennestään uudistettuun paikallistiehen liittyvän RN39:n etuna olisi yhtenäisen matkailureitin luominen Moptin, Dogonimaan ja Timbuktun välille. ==Lähteet== Luokka:Malin valtatiet
Kirkonkulman koulu (Hämeenlinna)

Kirkonkulman koulu (kutsumanimeltään "Kirkkis") on Hämeenlinnan Käikälän kaupunginosassa toimiva 1.-6. luokkien alakoulu. Kouluun liittyy esiopetusta ja luokka-asteiden 1-2 alkuopetusta tarjoava Tarvamäen yksikkö (Versotie 1), joka on yhteistyössä Tarvasmäen päiväkodin kanssa. Vuonna 2017 koulua kävi 335 oppilasta. Koulun rehtorina toimii Teea Rotko ja vararehtori Tanja Ahola- Virtanen. ==Lähteet== Luokka:Hämeenlinnan peruskoulut Luokka:Käikälä
Jukolan koulu

Jukolan koulu on Hämeenlinnan Voutilan kaupunginosassa, Jukolan alueella Ahvenistonharjun juurella, toimiva 1.-6. luokkien alakoulu. Jukolan koulussa järjestetään yleisopetusta, erityisopetusta, valmistavaa opetusta sekä vaativaa erityistä tukea. Koulu on monikulttuurinen. Koulussa panostetaan lapsen hyvään arkeen, laadukkaaseen opetukseen sekä vahvojen perustaitojen hallintaan. Koulun sisätilat on modernisoitu ja piha-alue on rakennettu viihtyisäksi lähiliikuntapaikaksi. Koulun yhteydessä on Liivuoren päiväkoti ja esiopetusryhmä. Koulun rehtorina toimii Tanja Norrena. ==Lähteet== Luokka:Hämeenlinnan peruskoulut Luokka:Voutila
Luolajan koulu

Luolajan koulu on Hämeenlinnan Luolajan kaupunginosassa toimiva 1.-6. luokkien alakoulu. Lukuvuonna 2018-2019 koulussa on noin 140 oppilasta. Koulussa toimii myös Luolajan koulun esiopetus. Esiopetuksessa paino on myös ulkoilulla luonnossa. Eskareilla on kota koulun puutarhassa. Koulun lähellä oleva metsä mahdollistaa monipuolista liikuntaa. Koulun rehtorina toimii Ismo Aho. Luolajan koulu aiotaan peruskorjata lähivuosina 3,3 miljoonalla eurolla. ==Historia== Luolajan koulu perustettiin vuonna 1920. Koulun nimi oli alun perin Luolajan kansakoulu. Ensimmäinen toimipiste oli Voutilan sotilasvirkatalo, jossa koulu oli vuokralla koulurakennuksen rakennustöiden ajan. Luolajan koulun ensimmäinen opettaja oli Lauri Salomaa. Omalle rakennukselle ostettiin tontti Tiitus Seppälältä ja rakennuksen urakoitsijana toimi Arvi Lampinen. Vuoden 1924 syksyllä otettiin käyttöön ensimmäinen oma koulurakennus, joka on edelleen koululla opetuskäytössä. Rakennusta kutsutaan puukouluksi. Puukoulussa sijaitsevat tekstiilityön ja kielten luokat, iltapäiväkerho, terveydenhoitaja ja luokkatiloja. Tilan puutteen ja kasvaneen oppilasmäärän johdosta koululle alettiin rakentamaan vuonna 1950 lisärakennusta Jaakko Ilveskosken piirustusten mukaan. Lisärakennus otettiin käyttöön vuonna 1952. Lisärakennus sai nimekseen kivikoulu. Kivikoulussa sijaitsevat koulun liikuntasali, ruokala, opettajainhuone, teknisen työn luokka, eskari ja luokkatiloja. Koulurakennuksia on muokattu ja remontoitu vastaamaan nykyajan vaatimuksia. Koulun pihassa sijaitsee myös vuonna 1955 tehty urheilukenttä ja vuonna 2007 saatu ministadion, sekä muita välituntivälineitä. Puukoulu toimi perimätiedon mukaan suomalaisten sotilassairaalakäytössä toisen maailmansodan aikana. Koulun nimi vaihtui Luolajan kouluksi kansakoulujen muututtua peruskouluiksi. Hämeenlinnan kaupunki yritti lakkauttaa Luolajan koulua, Ortelan koulua ja Myllymäen koulua vuosien 2013-2014 aikana. Tavoitteena oli liittää pienet koulut suurempiin. Luolajan koulusta olisi tullut osa Nummen yhtenäiskoulua. Hanke epäonnistui vastustuksen vuoksi ja Luolajan koulu, sekä muut säilyivät. ==Lähteet== Luokka:Hämeenlinnan peruskoulut Luokka:Luolaja
Adamastor (1896)

Adamastor oli Portugalin laivaston vuonna 1896 vesillelaskettu suojaamaton risteilijä. == Valmistus == Alus tilattiin Italiasta Livornosta Cantiere navale fratelli Orlandolta. Alus laskettiin vesille 12. heinäkuuta 1896Gardiner, Robert 1906-1921 s. 372.Gardiner, Robert s. 378 == Palvelus == Alus tulitti kolmipäiväisen Lissabonin kapinan aikana lokakuussa 1910 risteilijöiden Dom Carlos I ja São Rafaelin kanssa Lissabonissa olleita kuningasmielisiä joukkoja. Adamastor tuki merijalkaväen varuskunnan valtausta. Portugalin ensimmäinen tasavalta julistettiin 5. lokakuuta kuninkaan paettua maasta. Alus myytiin 1933. == Lähteet == * * === Viitteet === Luokka:Portugalin laivaston risteilijät Luokka:Cantiere navale fratelli Orlando
Vuorentaan koulu

Vuorentaan koulu on Hämeenlinnan Vuorentaan kaupunginosassa toimiva 1.-6. luokkien alakoulu. Vuonna 2017 koulua kävi 128 oppilasta. ==Tietoa== Koulun pihassa on kaksi rakennusta, joista toinen on päärakennus. Päärakennuksessa on kolme tavallista luokkahuonetta. Näiden lisäksi päärakennuksessa on kieltenluokka, puu-ja tekstiili käsityöluokka, liikuntasali sekä ruokala. Puu- ja tekstiilikäsityöluokat, liikuntasali sekä ruokala ovat rakennuksen alakerrassa. Alakerrassa on näiden lisäksi tila iltapäiväkerholaisille. Kaikki muut luokat ovat yläkerrassa, myös kielten luokka on yläkerrassa. Päärakennuksen vieressä on ennen asuinrakennuksena toiminut rakennus, joka on otettu koulukäyttöön. Se on peruskorjattu vuosina 2012–2013. Uusitussa rakennuksessa on kolme luokkahuonetta. Luokkia kutsutaan nimillä punainen, sininen ja keltainen salonki. Luokkahuoneiden lisäksi rakennuksessa toimii esiopetus ryhmä. Vuonna 2019 syysloman jälkeen Vuorentaan koulun päärakennus suljettiin sisäilmaongelmien takia. Tällöin 3.-luokkalaiset, 5.-luokkalaiset ja 6.-luokkalaiset siirtyivät väistötiloihin Juokolan kouluun. ==Lähteet== Luokka:Hämeenlinnan peruskoulut Luokka:Vuorentaka (Hämeenlinna)
Alvettulan koulu

Alvettulan koulu on pieni Hämeenlinnan Hauhon pitäjän Alvettulan kylässä sijaitseva 1.-6. luokkien alakoulu. Lisäksi koulu vastaa osaltaan esiopetuksesta läheisen Alvettulan päiväkodin esikoululaisille. Vuonna 2017 tässä kolmen opettajan ja vierailevien kieltenopettajien kyläkoulussa oli 48 oppilasta. Koulun rehtorina toimii Jukka Isotalo. Vuonna 1887 valmistunut puinen koulurakennus nähdään esimerkiksi Niskavuoren naiset -elokuvan joidenkin kohtausten ympäristönä. ==Lähteet== Luokka:Hämeenlinnan peruskoulut Luokka:Hauho
Eteläisten koulu

Eteläisten koulu on Hämeenlinnan Hauhon pitäjän Eteläisen kylässä sijaitseva kyläkoulu, joka toimii 1.-6. luokkien alakouluna. Lukuvuoden 2017-2018 alussa yksisarjaista koulua kävi 97 oppilasta. Koulun yhteydessä (Riihipelto 15) on myös Eteläisten päiväkoti, jonka esiopetuksesta saman rakennuksen toisella puolella sijaitseva alakoulu vastaa. Koulun rehtorina toimii Joonas Rokkanen. ==Lähteet== Luokka:Hämeenlinnan peruskoulut Luokka:Hauho
Jaakko Laaksovirta

Jaakko Thure Laaksovirta (24. heinäkuuta 1901 Säkkijärvi – 3. heinäkuuta 1955 Pori) oli suomalainen arkkitehti, joka suunnitteli useita funktionalismia edustaneita rakennuksia Poriin. Kansaneläkelaitoksen henkilökortit -arkisto > Vuosina 1950-1958 kuolleiden henkilöiden hakemistokortit Laaksovirta valmistui diplomiarkkitehdiksi Teknillisestä korkeakoulusta vuonna 1928. Hän toimi Tampereen kaupungin rakennustoimiston arkkitehtinä vuosina 1929–1937 ja sen jälkeen Porin kaupunginarkkitehtinä.Sanna Kuusikari - Suvi Rosendahl : Riihikedon arava-alueen rakennusinventointi 2016, Satakunnan Museo, Porin kaupunkisuunnittelu 2016, sivu 9 == Suunnittelutöitä == * Asuinkerrostalo Pirtulinna, Antinkatu 33, Pori 1938 * Raatihuoneenpuiston suihkulähde. Raatihuoneenpuisto, Pori 1938 * Tampereen linja-autoasema, Tampere 1938, arkkitehti Bertel Strömmerin kanssa * Asuinkerrostalo, Antinkatu 9, Pori 1939 * Mäntyluodon koulu, Pori 1939 Porin funkis, Juri Nummelinin Julkaisemattomia- blogi 7.8.2007 * Sataraudan talo, Pori 1939 * Kehityksen talo, Pori 1940 * Porin 9. kaupunginosan (Riihiketo) asemakaava 1946 == Lähteet == Luokka:Suomalaiset arkkitehdit Luokka:Vuonna 1901 syntyneet Luokka:Vuonna 1955 kuolleet
Rengon koulu

Rengon koulu on Hämeenlinnan Rengon pitäjässä toimiva 1.-6. luokkien alakoulu. Vuonna 2017 koulua kävi 144 oppilasta. Tilaa koulussa on 3500 neliötä. Vuoden 2012 ja 2013 vaihteessa Rengon kirkonseudun koulu, Nevilän koulu ja Nummenkylän koulu lakkautettiin ja yhdistettiin Rengon kouluksi. Tuolloin uusi Rengon koulu oli valmistunut peruskorjauksesta ja uudisrakennuksesta. Nykyinen Rengon koulu sijaitsee entisen Rengon kirkonseudun koulun paikalla. Koulun rehtorina toimii Jussi Lempinen. Koulun naapurissa sijaitsee sekä Rengon päiväkoti että esikoulu. ==Lähteet== Luokka:Hämeenlinnan peruskoulut Luokka:Rengon rakennukset ja rakennelmat
Juan Antonio Muro

Juan Antonio Muro Ger (18. kesäkuuta 1945 Sabadell, Espanja – 10. tammikuuta 2025 HelsinkiKuolinilmoitus, HS 26.1.2025, s. B22) oli espanjalaissyntyinen Suomessa asunut klassinen kitaristi, kitarapedagogi, taidemusiikin säveltäjä ja taidemaalari. Muro toimi kitaransoiton lehtorina Helsingin konservatoriossa vuodesta 1972. Hän oli Suomalaisen kitaratrion jäsen yhdessä Kari Äikäksen ja Ilmari Hytösen kanssa. Muro opiskeli 1963–1972 Barcelonan musiikkiakatemiassa Jose Luis Lopáteguin johdolla ja myöhemmin myös Narciso Yepesin oppilaana. Suomessa hän opiskeli säveltämistä Sibelius-Akatemiassa Einojuhani Rautavaaran johdolla 1972–1973. Säveltäjänä Juan Antonio Muro keskittyi soolo- ja kamarimusiikkiteoksiin kitaralle ja kitarayhtyeelle. Hänet tunnettiin erityisesti kitaran harjoituskappaleistaan, joiden kokoelma Basic Pieces for Beginners on käytössä monessa maassa. Hän myös levytti sävellyksiään. Muro opiskeli kuvataidetta Helsingin Vapaassa taidekoulussa 1989–1992. Hän piti 1990-luvun taitteesta saakka parikymmentä yksityisnäyttelyä enimmäkseen Helsingissä mutta myös Espoossa ja Barcelonassa, sekä osallistui noin 30 ryhmänäyttelyyn. Hänen teoksiaan on noin kymmenessä kokoelmassa Suomessa ja Ruotsissa. ==Lähteet== ==Aiheesta muualla== *Muron oma verkkosivusto *Muro TM- Gallerian sivustolla *Muro Kuvataiteilijamatrikkelissa Luokka:Vuonna 1945 syntyneet Luokka:Vuonna 2025 kuolleet Luokka:Suomalaiset kitaristit Luokka:Musiikkipedagogit Luokka:Suomalaiset taidemaalarit
Teijo Lindström

Teijo Lindström (s. 1978 Järvenpää) on suomalainen laulaja, joka kruunattiin tangokuninkaaksi Seinäjoen Tangomarkkinoilla 2017. Lindströmin tangoja sisältävä esikoisalbumi Tangokuningas 2017 – Teijo Lindström julkaistiin vuonna 2017. Hänen toinen albuminsa Oon rakkautta saanut ilmestyi elokuussa 2018. Royal Sound -yhtyeen kanssa esiintyvä Lindström laulanut konserteissaan esimerkiksi Henry Theelin kappaleita. Lindström johtaa myös järvenpääläistä showkuoro Buffoa. == Lähteet == Luokka:Tangokuninkaat Luokka:Elävät henkilöt Luokka:Vuonna 1978 syntyneet
Aino Niemi

Aino Niemi (s. 7. helmikuuta 1999) on suomalainen laulaja. Hänet kruunattiin Tangokuningattareksi Seinäjoen Tangomarkkinoilla 2017. == Diskografia == === Albumit === * Tangokuningatar 2017 (2017) === Singlet === * ”Valoa ikkunassa” (2017) == Lähteet == ==Aiheesta muualla== * http://www.gramofoni.fi/aino- niemi/ Luokka:Suomalaiset laulajat Luokka:Tangokuningattaret Luokka:Vuonna 1999 syntyneet Luokka:Elävät henkilöt
Jarno Kokko

Jarno Kokko (s. 18. maaliskuuta 1981 Tyrnävä) on suomalainen laulaja, joka kruunattiin tangokuninkaaksi Seinäjoen Tangomarkkinoilla 2018. Hän julkaisi yhdessä tangokuningatar Saana Sassalin kanssa albumin Tangokuninkaalliset 2018 Saana Sassali & Jarno Kokko lokakuussa 2018. Kokko on opiskellut musiikkia Sibelius-Akatemiassa ja Oulun konservatoriossa. Kokko kertoi julkisesti maaliskuussa 2023 kärsivänsä paniikkihäiriöistä. Helmikuussa 2025 Kokko tuomittiin 8 päiväsakon sakkorangaistukseen huumausaineen käyttörikoksesta. Kokko oli tilannut 11,7 grammaa kannabista R-kioskilta noudettavaksi. == Lähteet == == Aiheesta muualla == * Jarno Kokon Facebook-sivu Luokka:Tangokuninkaat Luokka:Elävät henkilöt Luokka:Vuonna 1981 syntyneet
Saana Sassali

Saana Sassali (s. 3. lokakuuta 1988 Sodankylä) on suomalainen laulaja, joka kruunattiin tangokuningattareksi Seinäjoen Tangomarkkinoilla 2018. Sassalin ja samana vuonna tangokuninkaaksi kruunatun Jarno Kokon esikoisalbumi Tangokuninkaalliset 2018 Saana Sassali & Jarno Kokko ilmestyi lokakuussa 2018. Sassali on valmistunut ylioppilaaksi Sodankylän lukiosta, ja koulutukseltaan hän on sairaanhoitaja, jossa ammatissa hän toimi tangomarkkinakesään saakka. Sassalin isoveli on Tenavatähti-kilpailuun osallistunut Matias Sassali. == Lähteet == Luokka:Tangokuningattaret Luokka:Elävät henkilöt Luokka:Vuonna 1988 syntyneet
Galleria (kauppakeskus Espoossa)

Galleria on vuonna 1985 valmistunut kauppakeskus Espoon Leppävaarassa. Se sijaitsee Turuntien pohjoispuolella Pohjois-Leppävaarassa. Alakerroksessa on muun muassa marketti, ravintola, toisessa kerroksessa hyvinvointipalveluja tarjoavia yrityksiä, suurimpina kuntosali ja tanssikeskus. toisesta kerroksesta löytyvät myös ompelimo ja syksyllä aukeava Punaisen Ristin Kontti- kierrätystavarataloLeppävaaran Galleria, viitattu 14.7.2018https://sprkontti.fi/espoon-kontti-galleria Kauppakeskuksen avajaiset pidettiin 10.-12.10.1985, jolloin paikalla olivat eri päivinä Vesa-Matti Loiri, Riki Sorsa ja 'Kirka' Babitzin. Tori oli valmistumisensa jälkeen vähitellen menettänyt torimaisen luonteensa, kun kaupanteko väheni. Se muuttui levottomaksi, ja pinta alkoi kupruilla. Kauppakeskus hiljeni huomattavasti vuonna 2005, kun sen läheisyyteen avattiin Suomen suurimpiin kuuluva kauppakeskus Sello. Kauppakeskusta uudistettiin 2011–2012, ja sen edessä oleva Läkkitori uudistettiin 2013–2015.Pohjois-Leppävaara, Espoo.fi, viitattu 14.7.2018 Arkkitehti Kalevi Ruokosuon suunnittelema koristeellinen rakennus 40-metrisineen valaistuineen mastoineen kohtasi ensin vastustusta Espoon julkisivulautakunnassa. Alun perin kauppiaiden yhdessä omistamaksi kauppiastavarataloksi suunnitellun rakennuksen sisällä liikkeet sijaitsivat vieri vieressä ilman väliseiniä kuin tavaratalon osastot. Ensimmäisen kerroksen alkuperäisiä käyttäjiä olivat muun muassa tuhannen neliömetrin ruokakauppa, ravintola, konditoria, viherkasvimyymälä ja kaksi pankkikonttoria. Toisessa kerroksessa oli erikoistavaraliikkeitä. Sisustuksessa käytettiin viherkasveja ja suihkulähteitä. Paikalla oli aikoinaan ensimmäisen maailmansodan linnoitustöiden aikaan 1915–1917 venäläisten hevoshaka, toisen maailmansodan aikana viljelypalstoja ja myöhemmin urheilukenttä. Terveysaseman seinässä on muistolaatta kertomassa paikan historiasta ennen rakentamista. ==Lähteet== == Aiheesta muualla == * Gallerian kiinteistöyhtiöstä Pörssitiedossa Luokka:Leppävaara Luokka:Espoon kauppa- ja ostoskeskukset
Tuuloksen koulu

Tuuloksen koulu on Hämeenlinnan Tuuloksen pitäjässä toimiva 1.–6. luokkien alakoulu. Vuonna 2024 koulua kävi noin 70 oppilasta. Koulun rehtorina toimi lähes 10 vuotta Antti Lamminpää, kunnes tämä jäi eläkkeelle marraskuussa 2022. Lamminpään jälkeen rehtorina toimi Jussi Lempinen. Hän jätti Tuuloksen koulun huhtikuussa 2024, jonka jälkeen väliaikaisena opettajana ja rehtorina toimi Mikko Ollila. Uuden lukuvuoden alettua syksyllä 2024 koulun vakituisen opettajan ja rehtorin viran aloitti Joni-Markus Riikonen. Nykyinen koulurakennus on vuodelta 2006. Paikalla on aiemmin sijainnut vuonna 1869 aloittanut Syrjäntaan koulu, joka tuhoutui koko rakennuksen kattaneessa tulipalossa vuonna 2003. ==Lähteet== Luokka:Hämeenlinnan peruskoulut Luokka:Tuulos
Un été inoubliable

Un été inoubliable (; ) on vuonna 1994 ensi-iltansa saanut Lucian Pintilien käsikirjoittama ja ohjaama ranskalais-romanialainen draamaelokuva, jonka pääosia näyttelevät Kristin Scott Thomas ja Claudiu Bleonț. Se perustuu Petru Dumitriun romaanin Cronică de familie (1955–1957) lukuun Salata. Maailmanensi- iltansa elokuva sai vuoden 1994 Cannesin elokuvajuhlilla, missä se kilpaili pääsarjassa parhaan elokuvan Kultaisesta palmusta. == Juoni == Elokuva sijoittuu vuoden 1925 Romaniaan. Kun unkarilaissyntyinen aristokraatti Marie- Thérèse Von Debretsy Dumitriu (Kristin Scott Thomas) torjuu aviomiehensä, Romanian maavoimien kapteeni Petre Dumitriun (Claudiu Bleonț), korkea-arvoisen komentajan kenraali Ipsilantin (Marcel Iureș) lähentely-yritykset, Dumitriut saavat sen seurauksena siirron etuvartioon vaaralliselle Romanian ja Bulgarian rajalle Dobrudžaan, missä sekä heidän suhdettaan että ihmisyyttä testataan armottomasti. == Näyttelijät == == Julkaisu ja vastaanotto == Elokuva sai teatteriensi-iltansa Ranskassa 15. kesäkuuta 1994, Yhdysvalloissa 11. marraskuuta 1994 ja Romaniassa 21. huhtikuuta 1995. Sen Yhdysvaltain ensi-ilta oli ollut syyskuussa 1994 Telluriden elokuvajuhlilla, missä se oli saanut erinomaisen vastaanoton. Sen teatterilevittäjinä olivat MKL Distribution Ranskassa, MK2 Productions Yhdysvalloissa ja Filmex Romaniassa. Elokuva oli Ranskassa vuoden 1994 146. katsotuin elokuva saatuaan 97 584 katsojaa. Se sai Romaniassa 1 148 katsojaa ja tuotti Yhdysvalloissa 65 352 dollarin lipputulot. Vuonna 1994 Pintilie kertoi suunnittelevansa elokuvalle jatko-osaa, jonka tekemisen hän aloittaisi kahden vuoden sisällä. Jatko-osaa ei kuitenkaan koskaan toteutettu. == Lähteet == == Aiheesta muualla == * Roger Ebertin arvostelu elokuvasta * Un été inoubliable AlloCinéssä Luokka:Vuoden 1994 ranskalaiset elokuvat Luokka:Ranskalaiset draamaelokuvat Luokka:Romanialaiset elokuvat Luokka:Ranskalaiset romaaneihin perustuvat elokuvat